गङ्गा जमुना
गंगा जमुना धादिङ जिल्लाको फुलखर्क गाउँ विकास समितिको वडा नम्बर ४ मा पर्ने ढाँडखर्क सिरानमा अवस्थित गंगा जमुना एक ऐतिहासिक  स्थल हो । यहाँ पहाडको उच्च स्थानमा रहेको दक्षिण मोहडा परेकोको अत्यन्तै भिरालो जमीनको सतहबाट झन्डै २०० मिटरको हाराहारीमा पर्ने गंगा र जमुना नाम रहेको ठाउँमा सप्तरङ्गी इन्द्रेणीको एक अति आकर्ष दृश्य देख्न सकिन्छ ।  यहाँ देखिने त्यस किसिमको दृश्यले यहाँ त्यहीबेला आकाशबाट नै घाम पानी परिरहेको जस्तो भान हुन्छ । त्यही पहाडमा अनेकन रुप एवं आकृतिको ढुंगाले बनेका मुर्ति देख्न सकिन्छ । सोली घोप्टे पहाडको आकृतिले झनै आकर्षण  थपेको छ । गंगा जमुनाकै साथमा करिब २०० मिटर मा  पश्चिमपट्टी रहेको कुकुर धाराको आफ्नै विशेषता रहेको छ । कुकुरले टोकेको मान्छेले त्यहाँ गई नुहाएमा रोगबाट समेत मुक्ति पाइन्छ भन्ने किंवदन्ती रहेको छ ।

सन्दर्भ सामग्रीहरू

यो पनि हेर्नुहोस

धादिङ जिल्लाका धार्मिक तथा पर्यटकीय स्थानहरू